User:Saipushu

1. भलौना गांव का संक्षिप्त परिचय:- "भलौना" हिमालय की पावन धरती व शुद्ध वातावरण से परिपूर्ण शिवालिका की पहाडियो मे वसा एक प्यारा सा गांव है। भलौना गांव सिरमौर व हिमाचल प्रदेश मे अपनी पहचान बनाए हुए है । इसका भलौना नाम शायद यहां रहने वाले "भलोऊ" भाईचारे के लोगो की वजह से पडा। यह प्रमाणिक तौर पर तो नहीं कहा जा सकता लेकिन इसका विद्यमान प्रमाण इसका पहाड़ी नाम "भोलोऊने" है जिसका अर्थ है किसी को यह बताना कि  यहां भलोऊ नाम के लोगो रहते है और भलोऊ भाईचारा (खैल) है। भलौना इसका आधुनिक नाम है लेकिन स्थानीय भाषा मे आज भी इसे भलौऊने कहा जाता है । भलौना में दो बिरादरी के लोग रहते हैं जिसमे एक तो "भलौऊ" और  दुसरे "कन्याल" बिरादरी के लोग निवास करते हैं। दोनों ही भाट ब्रहामण जाति से संबंध रखते हैं। मुख्य गांव के अलाव इसके बहुत सारे उपगावं (दोची) तथा अन्य जाति के लोग भी इसमें सम्मिलित है। प्राचीन मतों के अनुसार इनके बिना भलौना का अस्तित्व लगभग अधुरा माना जाता हैं। इसके उपगॉव मे डलयाणू, देऊलिया, कुफारी, चूईनाधार, ठिरधार, बड्यालटा, कूथनौल तथा बुडाल आदि है।अन्य जाति के गांव में बलाइना, हुलवाट, तथा भदराल आदि शामिल हैं।

2. भलौना गांव का भौगोलिक विस्तार :- भलौना गांव हिमाचल प्रदेश के सिरमौर जिले के पहाड़ी क्षेत्र में स्थित है। यह संगड़ाह विकासखंड के अंतर्गत हरिपुरधार उप-तहसील में आता है। इसका भौगोलिक स्थिति 30°45'13" उत्तरी अक्षांश तथा 77°56'06" पूर्वी देशांतर है। इसका कुल क्षेत्रफल लगभग 8 वर्ग किलोमीटर है। भलौना गांव की समुद्री तल से ऊंचाई लगभग 2376 मीटर है। जिसके कारण यहां का वातावरण ठंडा हैं। इसकी जिला मुख्यालय नाहन से दूरी 93 किलोमीटर है। संगड़ाह से इसकी दूरी 31 किलोमीटर तथा हरिपुरधार से मात्र लगभग 15 किलोमीटर की दूरी पर स्थित है। भलौना क्षेत्र शुद्ध वातावरण व प्रकृति के अनमोल उपहारों से खुशहाली व आनंदमय जीवनयापन के लिए स्वर्ग से कम नहीं है। पहाड़ी क्षेत्र होने के कारण यह क्षेत्र उतना अधिक समृद्ध नहीं हो पाया है। जिसके बजह से यह बाहरी दुनिया की दृष्टि से अज्ञात है। भलौना क्षैत्र के साथ लगने वाली पड़ोसी गांव में उत्तरी-पूर्व में जेडाना,कूण व बडोल, पूर्व में सागना व गत्ताधार, पूर्वी-दक्षिण में सतान, दक्षिण में कजवा, दक्षिणी-पश्चिम में भलाड़ व सोफ्फार, उत्तरी-पश्चिम में थौला, रतवा, गेहल व हरिपुरधार तथा उत्तर दिशा में शिलाहन, कोरग व बयौगं आदि गांव स्थित है। पहाड़ों की प्रसिद्ध देवी भंगयनी माता का मंदिर व पहाड़ों के प्रसिद्ध देवता चूड़ेश्वर महाराज शिरगुल देवता का मंदिर भी उत्तरी दिशा में है।

3.भलौना गांव की भौगोलिक विशेषताएं:-

किसी भी क्षेत्र का सम्पूर्ण अध्ययन करने के लिए उस क्षेत्र के मुख्य दो प्रकार के घटको या भाग का अध्ययन करना पड़ता है। यह मुख्य घटक भौतिक घटक व गैर भौतिक घटक है। सधारण शब्दों में कहा जाए तो भौतिक घटक वह घटक होते हैं जिनको हम देख सकते हैं, छू सकते हैं तथा बाह्यय शरीर द्वारा महसूस कर सकते हैं, भौतिक घटक कहलाते हैं। इसके अतिरिक्त गैर-भौतिक घटक वह घटक है जो भौतिक पर पूर्ण रूप से निर्भर है, गैर-भौतिक घटक कहलाते हैं। इसका सीधा तौर पर इशारा मानव तथा समस्त जीव मण्डल की ओर है। जिसमें मानव सर्वोपरि है। भलौना गांव क्षेत्र का व्यवस्थित ढंग से अध्ययन करने के लिए हम भूगोल सबसे अच्छा विषय है। जो ना केवल भलौना क्षेत्र का अध्ययन करवायेगा बल्कि उसका उस प्रकार से होने का कारण भी बताता है। भूगोल की मुख्य शाखा या भाग भी भौतिक भूगोल व मानव भूगोल ही है। भूगोल की शाखाओं के आधार पर हम भलौना तथा इसके साथ पहाड़ी क्षेत्र का भी अध्ययन करेंगे।

भूगोल :- साधारण शब्दों में, भूगोल वह विषय है जिसमें मानव तथा पर्यावरण के बीच अन्तर्सम्बन्धों का अध्ययन किया जाता है। भौतिक भूगोल:- यह भूगोल की एक प्रमुख शाखा है, जिसमें पृथ्वी के स्थल,जल तथा वायु से संबंधित घटकों का अध्ययन किया जाता है। अब हम भलौना गांव क्षेत्र के विभिन्न भौतिक घटकों का अध्ययन करेंगे। जिसमें यहां का धरातलीय स्वरूप, तापमान, वर्षा,आद्रता, वायुदाब, मिट्टी तथा वनस्पति आदि प्रमुख हैं।